| * দে
* স
ভারত-পাকিস্তান যুদ্ধ |
| --- |
| **কাশ্মীর সমস্যা**
* ১৯৪৭-এর যুদ্ধ
* ১৯৬৫-এর যুদ্ধ
* ১৯৭১-এর যুদ্ধ
* সিয়াচেন দ্বন্দ্ব
* কার্গিল যুদ্ধ
* অপারেশন পরাক্রম
* অপারেশন ব্রাসট্যাকস
* অপারেশন রক্ষক
* অ্যাটলান্টিক ঘটনা
* ২০০৮ স্থবিরতা

**অন্যান্য ঘটনা**
* বাংলাদেশের স্বাধীনতা যুদ্ধ

**সীমান্ত সংঘর্ষ**
* + ২০১১
	+ ২০১৩
	+ ২০১৪-১৫
	+ ২০১৬-বর্তমান
 |

**কাশ্মীর সমস্যা** (হিন্দি: कश्मीर विवाद — Kaśmīr Vivād, উর্দু: مسئلۂ کشمیر‎ ‎‎— Masʾala-ē Kašmīr) হলো কাশ্মীর অঞ্চলের নিয়ন্ত্রণ নিয়ে ভারত সরকার, কাশ্মীরি বিদ্রোহী গোষ্ঠীগুলি এবং পাকিস্তান সরকারের মধ্যে প্রধান আঞ্চলিক বিরোধ। যদিও ভারত ও পাকিস্তানের মধ্যে কাশ্মীর নিয়ে ১৯৪৭-এর ভারত-পাকিস্তান যুদ্ধের সময় থেকেই আন্তঃরাজ্য বিরোধ রয়েছে, এছাড়াও কাশ্মীরি বিদ্রোহী গোষ্ঠীগুলি্র সাথেও - কাশ্মীরকে পাকিস্তানের অন্তর্ভুক্তি বা সম্পূর্ণ স্বাধীন ঘোষণা করার জন্য অভ্যন্তরীণ বিরোধ রয়েছে । 

ভারত ও পাকিস্তানের মধ্যে কাশ্মীর নিয়ে ১৯৪৭, ১৯৬৫ এবং ১৯৯৯-এ অন্ততঃ তিনটি যুদ্ধ হয়েছে। এছাড়াও,১৯৮৪ সালের পর থেকে সিয়াচেন হিমবাহ এলাকার নিয়ন্ত্রণ নিয়ে এই দুই দেশ বেশ কয়েকটি খণ্ডযুদ্ধে জড়িত হয়েছিল। ভারত সমগ্র জম্মু ও কাশ্মীর রাজ্যটি তাদের বলে দাবি করে এবং যার মধ্যে ২০১০ সালের হিসাবে, জম্মু বেশিরভাগ অংশ, কাশ্মীর উপত্যকা, লাডাখ এবং সিয়াচেন হিমবাহ নিয়ে প্রায় ৪৩% অঞ্চল শাসন করছে। পাকিস্তান এই দাবির বিরোধিতা করে, যারা প্রায় কাশ্মীরের ৩৭% নিয়ন্ত্রণ করে- এর মধ্যে আছে আজাদ কাশ্মীর এবং গিলগিট বাল্টিস্থানের উত্তরাঞ্চল।

কাশ্মীরি বিদ্রোহীরা এবং ভারত সরকারের মধ্যে বিরোধের মূল বিষয়টি হল স্থানীয় স্বায়ত্তশাসন। কাশ্মীরের গণতান্ত্রিক উন্নয়ন ১৯৭০-এর শেষভাগ পর্যন্ত ছিল সীমিত এবং ১৯৮৮ সালের মধ্যে ভারত সরকার কত্তৃক প্রদত্ত বহু গণতান্ত্রিক সংস্কার বাতিল হয়ে গিয়েছিল । অহিংস পথে অসন্তোষ জ্ঞাপন করার আর কোনো রাস্তাই খোলা ছিল না তাই ভারত থেকে বিচ্ছিন্ন হওয়ার জন্য বিদ্রোহীদের হিংসাত্মক আন্দোলনের সমর্থন নাটকীয়ভাবে বাড়তে থাকে। ১৯৮৭ সালে বিতর্কিত বিধানসভা নির্বাচন রাজ্যের বিধানসভার কিছু সদস্যদের সশস্ত্র বিদ্রোহীগোষ্ঠী গঠনে অনুঘটকের কাজ করেছিল। ১৯৮৮ সালের জুলাই মাসে ভারত সরকারের বিরুদ্ধে বিক্ষোভ মিছিল, ধর্মঘট এবং আক্রমণের মাধ্যমে শুরু হয় কাশ্মীরের অস্থিরতা।

যদিও জম্মু ও কাশ্মীরের অশান্তির ফলে হাজারো মানুষ মারা গেছে, তবে সাম্প্রতিক বছরগুলিতে দেখা গেছে যে সংঘাতে প্রাণহানীর পরিমাণ অনেকটাই কম। প্রতিবাদী আন্দোলন ভারত সরকারের কাছে কাশ্মীরের সমস্যা ও ক্ষোভ জানানোর শক্তি যুগিয়েছে, বিশেষ করে ভারতীয় সেনাবাহিনীর বিরুদ্ধে, যারা ১৯৮৯ সালে থেকে ভারত শাসিত কাশ্মীরে সক্রিয় রয়েছে । যদিও বিভিন্ন জঙ্গিগোষ্ঠী ২০০৮ সালের নির্বাচন বয়কটের ডাক দেয় তবুও বহু সংখ্যক ভোটার নির্বাচনে অংশগ্রহণ করে এবং জাতিসংঘ শরণার্থীবিষয়ক হাইকমিশনার এই নির্বাচনকে সাধারণভাবে নিরপেক্ষ হিসাবে গণ্য করে। এই নির্বাচনে জয়লাভ করে ভারতপন্থী জম্মু ও কাশ্মীর ন্যাশানাল কনফারেন্স রাজ্যে সরকার গঠন করে। ভয়েস অফ আমেরিকা অনুযায়ী, বহু বিশ্লেষকের মতে এই নির্বাচনে উচ্চ সংখ্যক ভোটারের উপস্থিতি - কাশ্মীরের সাধারণ মানুষের ভারতের শাসনকে সমর্থন করার ইঙ্গিত দেয়। কাশ্মীরের একজন বিশিষ্ট বিচ্ছিন্নতাবাদী নেতা সাজ্জাদ লোন যদিও দাবি করেন "উচ্চ সংখ্যক ভোটদানের হার"-কে কখনই কাশ্মীরিরা যে আর স্বাধীনতা চান না তার একটি ইঙ্গিত হিসাবে গ্রহণ না করা হয়। ২০০৯ ও ২০১০ সালে আবার অসন্তোষ ছড়িয়ে পড়ে।

সময়কাল
-------

মূল নিবন্ধ: কাশ্মীর সমস্যার সময়কাল
### প্রাথমিক ইতিহাস

আরও দেখুন: কাশ্মীরের ইতিহাস
লোককথা অনুযায়ী, "কাশ্মীর" মানে হল "শুষ্ক ভূমি"(সংস্কৃতেঃ কা = জল এবং শীমিরা = শুষ্ক)। দ্বাদশ শতাব্দীর মধ্যভাগে কলহন-এর লেখা কাশ্মীরের ইতিহাস "রাজতরঙ্গিণী" থেকে জানা যায় যে কাশ্মীর উপত্যকা পূর্বে একটি হ্রদ ছিলো। হিন্দু পুরাণে বর্ণনা করা আছে সৃষ্টির দেবতা ব্রহ্মার পৌত্র মহাঋষি কশ্যপ বারামূলা(বরাহমূল) পাহাড়ের একাংশ কেটে হ্রদের জল নিষ্কাশন করেন। কাশ্মীর সম্পূর্ণ শুকিয়ে যাওয়ার পর কশ্যপ ব্রাহ্মণদের সেখনে বসতি স্থাপন করা্র জন্য আমন্ত্রণ করেন। এই কাহিনী স্থানীয় ঐতিহ্যে আজও রয়ে গেছে, এবং এই অঞ্চলের ভৌগোলিক অবস্থাও অনেকটাই সমর্থন করে । কশ্যপের সাথে হ্রদ নিষ্কাশণের যোগাযোগ ঐতিহ্যগত ইতিহাসেও পাওয়া যায়,যা বোঝা যায় উপত্যকায় বসবাসকারীদের প্রধান শহরের নাম "কশ্যপ-পুরা" থেকে, যার উল্লেখ আছে হেকাটেউস লেখায় কাস্পাপাইরস বা হেরোডোটাসের লেখায় কাস্পাটাইরস নামে। টলেমি তার লেখা কাশ্মীরকে "কাস্পেইরিয়া" নামে নির্দেশ করেছেন।

ষষ্ঠ শতাব্দীতে ভারতে আসা চীনা পরিব্রাজক হিউয়েন সাং-এর লেখা জানতে পারা "কাশ-মি-লো" রাজ্যের কথা যার অস্তিত্ব ছিল প্রথম শতাদ্বী থেকে ।

১৮১৯ খ্রীষ্টাব্দে শিখ মহারাজা রণজিৎ সিংহ-এর কাশ্মীর বিজয়ের পূর্বে এখানে রাজত্ব ছিল পাশতুন উপজাতীয় দুরানী রাজবংশের। প্রথম ইঙ্গ-শিখ যুদ্ধের পর লাহোর চুক্তি অনুসারে কাশ্মীর ইষ্টইণ্ডিয়া কোম্পানির শাসনাধীনে আসে, যারা কিছুদিন পরেই অমৃতসর চুক্তির মাধ্যমে জম্মুর রাজা গুলাব সিং-কে বিক্রি করে দেয়, এর ফলে তিনি জম্মু ও কাশ্মীরে মহারাজা উপাধি লাভ করেন। এইসময় থেকে ১৯৪৭-এ দেশভাগের আগে পর্য্যন্ত হিন্দু মহারাজাদের অধীনে কাশ্মীর শাসিত হয় যদিও জম্মু ও লাডাখ অঞ্চল ছাড়া সমগ্র রাজ্যে মুসলমান জনসংখ্যার আধিক্য ছিল বেশি। যদিও ভারতের জনসংখ্যা পাকিস্তানের ছয় গুণ বেশি তবে মুসলিম জনসংখ্যা প্রায় সমান।

তথ্যসূত্র
---------

1. ↑  Ganguly, Sumit; Paul Kapur (৭ আগস্ট ২০১২)। *India, Pakistan, and the Bomb: Debating Nuclear Stability in South Asia*। Columbia University Press। পৃষ্ঠা 27–28। আইএসবিএন 978-0231143752।
2. ↑  Uppsala Conflict Data Program Conflict Encyclopedia, Conflict Summary, Conflict name: India: Kashmir, Type of incompatibility: Territory, Interstate/intrastate dimension: Intrastate, Conflict status: Ongoing, Date of first stated goals of incompatibility: 29 May 1977, viewed 2013-05-29,   ওয়েব্যাক মেশিনে আর্কাইভকৃত ৩ ফেব্রুয়ারি ২০১৩ তারিখে
3. ↑  *Social Studies S5 Ab*। Pearson Education। পৃষ্ঠা 70। আইএসবিএন 978-981-4114-72-1।

বহিঃসংযোগ
---------

| * দে
* স
কাশ্মীর দ্বন্দ্ব |
| --- |
| 
* কাশ্মীর দ্বন্দ্বের সময়রেখা
	+ ১৮৪৬–১৯৪৬
	+ ১৯৪৭–বর্তমান

 |
| যুদ্ধ ও দ্বন্দ্ব | 
* ভারত-পাকিস্তান যুদ্ধ ১৯৪৭–১৯৪৮
* ভারত-পাকিস্তান যুদ্ধ ১৯৬৫
* ভারত-পাকিস্তান যুদ্ধ ১৯৭১
* সিয়াচেন দ্বন্দ্ব
* কার্গিল যুদ্ধ
* ২০০১–০২ ভারত–পাকিস্তান অচলাবস্থা
* ২০০৮ ভারত–পাকিস্তান অচলাবস্থা
* ২০১৯ ভারত–পাকিস্তান অচলাবস্থা (সংবাদমাধ্যমে সম্প্রচার)

 |
| সীমান্ত সংঘর্ষ | 
* ২০১১
* ২০১৩
* ২০১৪–২০১৫
* ২০১৬–২০১৮
	+ ২০১৬ উরি হামলা
	+ ২০১৬ বারমুলা আক্রমণ
	+ ২০১৬ নাগরোটার সেনা ঘাঁটি আক্রমণ
* ২০১৯ পুলওয়ামা আক্ৰমণ

 |
| অভিযান | 
* ১৯৪৭ পুঞ্চ বিদ্রোহ
* অপারেশন জিব্রাল্টার
* অপারেশন গ্র্যান্ড স্লাম
* অপারেশন টিউপাক
* অপারেশন বাইসন
* অপারেশন ইরেজ
* অপারেশন অল আউট
* অপারেশন সার্প বিনাশ
* অপারেশন সদভাবনা (গুডউইল)
* অপারেশন ক্যালম ডাউন
* ২০১৬ স্ট্রাইক
* ২০১৯ বিমান হামলা

 |
| সন্ধিস্থাপন | 
* জিন্নাহ–মাউন্টব্যাটেন আলোচনা
* কাশ্মীর দ্বন্দ্বে জাতিসংঘের মধ্যস্থতা
* সিমলা চুক্তি

 |
| বোমাবর্ষণ | 
* ২০০০ অমরনাথ তীর্থযাত্রা গণহত্যা
* ২০০১ জম্মু ও কাশ্মীরের বিধানসভায় গাড়ি বোমা হামলা
* ২০০২ রঘুনাথ মন্দিরে আক্রমণ
* ২০০৬ শ্রীনগর বোমা হামলা
* মার্চ ২০১৩ শ্রীনগর আক্রমণ
* ২০১৬ উরি হামলা
* ২০১৭ অমরনাথ যাত্রায় আক্রমণ
* ২০১৮ সুনজুয়ান আক্রমণ
* ২০১৯ পুলওয়ামা আক্ৰমণ

 |
| সন্ত্রাসবাদী/জিহাদী সংগঠন | 
* Jammu Kashmir Liberation Front
* Tehreek-e-Hurriyat
* Hizbul\_Mujahideen
* লশকর-ই-তাইয়েবা
* জইশ-ই-মুহাম্মদ
* Harkat-ul-Mujahideen
* Harkat ul-Ansar
* Al-Badr (Jammu and Kashmir)
* Ansar Ghazwat-ul-Hind
* Dukhtaran-e-Millat
* Islamic State of Iraq and the Levant – Khorasan Province
* Tehreek-e-Azaadi Jammu and Kashmir
* United Jihad Council

 |
| সম্পর্কিত | 
* কাশ্মীর অঞ্চল
* Jammu and Kashmir (princely state)
* 1947 Jammu massacres
* Exodus of Kashmiri Hindus
* Human rights abuses in Jammu and Kashmir
	+ OHCHR reports on Kashmir
* 2001 Kishtwar massacre
* Rape during the Kashmir conflict
* 2006 Doda massacre
* Crowd control in Jammu and Kashmir
* Peacebuilding in Jammu and Kashmir
* Women's rights in Jammu and Kashmir
* Chittisinghpura massacre
* Stone pelting in Kashmir
* Over Ground Workers (OGWs)
* Village Defence Committees

 |